# data[].attributes.headline
Εθνικός Ύμνος

# data[].attributes.subject
Εθνικός Ύμνος

# data[].attributes.body
Εθνικός ύμνος: Noble patria, tu hermosa bandera
«Ένδοξη πατρίδα, η όμορφη σημαία σου»

# data[].attributes.attachment_link.title
Εθνικός Ύμνος της Κόστα Ρίκα

# data[].attributes.body
Το όνομα της μεταφράζεται ως: Πλούσια Ακτή

Πρωτεύουσα: Σαν Χοσέ
Επίσημες γλώσσες: Ισπανικά
Πολίτευμα: Προεδρική Δημοκρατία
Ανεξαρτησία από Ισπανία:
15 Σεπτεμβρίου 1821

Έκταση: 51.100 km2 (128η)
Πληθυσμός:  Εκτίμηση 2021 5.163.038 (122η)

Νόμισμα: Κολόν της Κόστα Ρίκα (CRC) Από το όνομα του Χριστόφορου Κολόμβου στα Ισπανικά.

Θρήσκευμα: 95% Καθολικοί

# data[].attributes.body
Είναι μια χώρα της Κεντρικής Αμερικής. Συνορεύει βόρεια με την Νικαράγουα και νοτιοανατολικά με τον Παναμά, ενώ ανατολικά βρέχεται από την Καραϊβική, και νότια και δυτικά από τον Ειρηνικό ωκεανό. Η χώρα χωρίζεται σε επτά διαμερίσματα (επαρχίες).

Το ανάγλυφο της Κόστα Ρίκα χαρακτηρίζεται από τις εκτεταμένες πεδιάδες.
Οι κυριότερες οροσειρές  είναι η Κορδιλιέρα δε Γκουανακάστε, η Κορδιλιέρα Σεντράλ και η Κορδιλιέρα δε Ταλαμάνκα, που είναι ηφαιστειογενή. Το ηφαιστειογενές έδαφος της χώρας δεν προκαλεί ιδιαίτερη ανησυχία στους κατοίκους. Έχει 14 ηφαίστεια κάποια από τα οποία είναι ενεργά.
Ο κυριότερος ποταμός της χώρας, ο Γκράντε δε Τέραμπα.

# data[].attributes.headline
Χλωρίδα και πανίδα

# data[].attributes.subject
Χλωρίδα και πανίδα

# data[].attributes.body
Πουλιά που τραγουδούν ανάποδα και φυτά που κάνεις τατουάζ!

# data[].attributes.attachment_link.title
ΟΔΟΙΠΟΡΙΚΟ ΣΤΗΝ ΧΛΩΡΙΔΑ ΚΑΙ ΠΑΝΙΔΑ ΤΗΣ  COSTA RIKA

# data[].attributes.body
Η γεωγραφική θέση και το υψόμετρο της Κόστα Ρίκα είναι καθοριστικοί παράγοντες για τη διαμόρφωση του κλίματος. Πιο συγκεκριμένα, το κλίμα είναι τροπικό με πολλές βροχές και περιορισμένες θερμομετρικές διαφορές. Οι βροχοπτώσεις εμφανίζονται όλες τις εποχές.  Η θερμοκρασία ποικίλλει ανά περιοχή, αλλά κυμαίνεται στους 25°C με 30°C.

# data[].attributes.body
Όαση πολιτικής σταθερότητας μεταπολεμικά, σε μία ιδιαίτερα ταραγμένη περιοχή του κόσμου. Κέρδισε την ανεξαρτησία της από την Ισπανία στις 15 Σεπτεμβρίου του 1821.

Είναι η μοναδική χώρα του κόσμου, που δεν διαθέτει στρατό. Μετά τον εμφύλιο του 1948, οι κυβερνώντες, τότε, φιλελεύθεροι αποφάσισαν να διαλύσουν το στρατό για να μην αναμιγνύεται στην πολιτική μέσω πραξικοπημάτων.

Πηγή: https://www.sansimera.gr/articles/790

© SanSimera.gr

# data[].attributes.body
Η χώρα κατοικείται από τέσσερις κύριες ομάδες. Το μεγαλύτερο μέρος του πληθυσμού αποτελείται από Ευρωπαίους, ισπανικής κυρίως καταγωγής. Αυτοί μαζί με τους Μεστίζος, τους κατοίκους δηλαδή που προήλθαν από ανάμειξη των λευκών με τους Ινδιάνους, αποτελούν το 94% των κατοίκων. Είναι εγκαταστημένοι κυρίως στα βορειοδυτικά της χώρας, κατά μήκος των ακτών του Ειρηνικού ωκεανού. Το 3% του πληθυσμού αποτελείται από μαύρους, οι οποίοι ζουν στις περιοχές που απλώνονται προς την Καραϊβική θάλασσα, στα ανατολικά της Κόστα Ρίκα. Στο νότιο τμήμα της χώρας ζουν οι ιθαγενείς Ινδιάνοι, οι οποίοι αποτελούν το 1% του πληθυσμού.

# data[].attributes.body
Επίσημη γλώσσα του κράτους είναι η ισπανική, που ομιλείται από ολόκληρο τον πληθυσμό. Εξίσου διαδομένη είναι και μία διάλεκτος της αγγλικής. Οι μαύροι μιλάνε μία γλώσσα που χρησιμοποιούν οι μιγάδες ιθαγενείς των Δυτικών Ινδιών. Ενώ εκτεταμένη είναι και η χρήση της διαλέκτου "Μπριμπρί" της ομώνυμης φυλετικής ομάδας, η οποία αποτελεί την πιο διαδομένη τοπική διάλεκτο της Κόστα Ρίκα. Εκείνο που κάνει τη γλώσσα των κατοίκων να ξεχωρίζει είναι η κατάληξη "tico" που συνηθίζουν να προσθέτουν στο τέλος των λέξεων και φράσεων. Γι΄αυτό το παρατσούκλι τους είναι ticos.

# data[].attributes.headline
Οικονομία - Προϊόντα

# data[].attributes.subject
Οικονομία - Προϊόντα

# data[].attributes.body
Η οικονομία της χώρας είναι αγροτική και βιομηχανική. Η ανάπτυξή της ξεκίνησε πολλά χρόνια πριν με την εξαγωγή τεράστιων ποσοτήτων καφέ. Κυριότερο εξαγώγιμο προϊόν είναι ο καφές,  αλλά και οι μπανάνες, ο ανανάς, το κακάο,  το ρύζι.
Η κτηνοτροφία δεν είναι ιδιαίτερα αναπτυγμένη.
Εντονότερο φαίνεται να είναι το ενδιαφέρον για την αλιεία, που το ίδιο το κράτος έχει ιδρύσει εργοστάσια για την κονσερβοποίηση των αλιευμάτων.
Η βιομηχανία είναι συγκεντρωμένη στην περιοχή Μεσέτα Σεντράλ. Σήμερα στην Κόστα Ρίκα λειτουργούν κλωστοϋφαντουργίες, βιομηχανίες τροφίμων, παρασκευής πλαστικών, λιπασμάτων και καπνοβιομηχανίες. Το κράτος καταβάλλει σημαντικές προσπάθειες για την παραγωγή καύσιμης αλκοόλης με πρώτη ύλη τις μπανάνες και το ζαχαροκάλαμο.
Ονομάζεται η «Ελβετία» της Κεντρικής Αμερικής και είναι φορολογικός παράδεισος. Ταυτόχρονα είναι η χώρα με το υψηλότερο  μορφωτικό επίπεδο στη Λατινική Αμερική.

# data[].attributes.headline
Οι πιο ευτυχισμένοι άνθρωποι στον κόσμο

# data[].attributes.subject
Οι πιο ευτυχισμένοι άνθρωποι στον κόσμο

# data[].attributes.body
Η Κόστα Ρίκα είναι η χώρα με τους πιο ευτυχισμένους ανθρώπους στον κόσμο. Σύμφωνα με διεθνή ερευνητικά κέντρα, όπως το βρετανικό think tank New Economics Foundation, η ευτυχία μπορεί να μετρηθεί αν ληφθούν υπ’ όψη ορισμένες παράμετροι, όπως η ευημερία, το προσδόκιμο ζωής, οι κοινωνικές ανισότητες και άλλοι δείκτες. Η Κόστα Ρίκα πάντα καταλαμβάνει την πρώτη θέση στον παγκόσμιο κατάλογο με τους πιο ευτυχισμένους ανθρώπους.
Πηγή: iefimerida.gr - https://www.iefimerida.gr/news/328625/iefimerida-stin-kosta-rika-ti-hora-me-toys-pio-eytyhismenoys-anthropoys-kathari-zoi

# data[].attributes.body
«Οι άνθρωποι εδώ είναι ευχαριστημένοι με τα λίγα που έχουν», δηλώνει στο iefimerida ο Μαουρίσιο Μολίνα, Κοσταρικανός καθηγητής στο Πανεπιστήμιο της Κόστα Ρίκα. «Η ζωή εδώ στην Κόστα Ρίκα είναι καλή, σαφώς καλύτερη σε σχέση με άλλες χώρες της Λατινικής Αμερικής. Επιπλέον έχουμε μια φιλοσοφία για τη ζωή διαφορετική, δεν δραματοποιούμε τα προβλήματα μας και δεν γκρινιάζουμε», λέει ο κ. Μολίνα.

Πηγή: iefimerida.gr - https://www.iefimerida.gr/news/328625/iefimerida-stin-kosta-rika-ti-hora-me-toys-pio-eytyhismenoys-anthropoys-kathari-zoi

# data[].attributes.headline
Που να πάω - Τι να δω

# data[].attributes.subject
Που να πάω - Τι να δω

# data[].attributes.body
Η  χώρα φημίζεται για τις ειδυλλιακές παραλίες, τις καλοκαιρινές δραστηριότητες, ενώ θεωρείται φορολογικός παράδεισος.

# data[].attributes.headline
Τι να φάω - Τι να πιω

# data[].attributes.subject
Τι να φάω - Τι να πιω

# data[].attributes.body
Το εθνικό πιάτο της Κόστα Ρίκα είναι το Gallo Pinto. Περιέχει ρύζι με μαύρο φασόλι και αυγά, μπανάνα κρέας ή ψάρι και για συνοδευτικό καφές ή χυμός. Για επιδόρπια οι ντόπιοι τρώνε το Arroz con leche, κάτι που μοιάζει με ρυζόγαλο και διάφορες φρουτοσαλάτες

# data[].attributes.headline
Μια ταξιδιωτική  εμπειρία

# data[].attributes.subject
Μια ταξιδιωτική  εμπειρία

# data[].attributes.attachment_link.readable_text
Η "πατρίδα" των οικολόγων είναι η πιο φιλειρηνική χώρα της Λατινικής Αμερικής. Στον τροπικό παράδεισο της "Πλούσιας Ακτής", οι κάτοικοι εκτιμούν και απολαμβάνουν την κάθε μέρα. "Pura Vida"!

Όλα ξεκίνησαν από την ιδέα που είχε η παιδική μου φίλη Άννα, μόνιμη κάτοικος Νέας Υόρκης, να βρεθούμε κάπου στον κόσμο τις μέρες της εθνικής αργίας για την Ημέρα των Ευχαριστιών, στα τέλη Νοεμβρίου. Λίγο καιρό πριν, είχα διαβάσει ένα άρθρο για την πλούσια φύση της Κόστα Ρίκα και μου είχε καρφωθεί στο μυαλό αυτή η μικρή χώρα της Κεντρικής Αμερικής. Η Άννα συμφώνησε και, χωρίς να το πολυκαταλάβω, βρέθηκα να διανύω τον μισό πλανήτη δυτικά για να τη συναντήσω.

Η Κόστα Ρίκα είναι το "διαμάντι" της Κεντρικής Αμερικής. Μια όαση ηρεμίας ανάμεσα στους "ανήσυχους" γείτονές της, αποτελεί παράδειγμα οικολογικού τουρισμού. Με τεράστια ακτογραμμή, από την ανατολική πλευρά στην Καραϊβική και από τη δυτική στον Ειρηνικό ωκεανό, συγκαταλέγεται στα καλύτερα μέρη για να επισκεφτεί κανείς στους Τροπικούς, καθώς, εκτός από τα δάση και τα εθνικά πάρκα, προσφέρει επίσης ευκαιρίες για σερφ, θαλάσσια καγιάκ, καταδύσεις, snorkeling, εξορμήσεις με καταμαράν, κ.ά. Η επίσημη γλώσσα είναι τα ισπανικά, όμως όλοι σχεδόν μιλούν αγγλικά καλά. Οι Κοσταρικανοί ονομάζονται χαϊδευτικά "Ticos" και είναι ένας πολύ φιλόξενος λαός. Δεν έχουν στρατό -καταργήθηκε το 1948 με συνταγματική απόφαση- και το επίπεδο αλφαβητισμού τους είναι υψηλότερο από ό,τι στις ΗΠΑ - δύο στοιχεία που κάνουν την Κόστα Ρίκα το κράτος με τη μεγαλύτερη πολιτική σταθερότητα στη Λατινική Αμερική. Δεν είναι τυχαίο ότι την αποκαλούν "Ελβετία της Λατινικής Αμερικής".

Λόγω του τροπικού κλίματος έχει μόνο δύο εποχές, της βροχής από Ιούνιο μέχρι Νοέμβριο και της ξηρασίας από Δεκέμβριο μέχρι Μάιο. Ανάλογα με την περιοχή και το υψόμετρο -που σε κάποια σημεία ξεπερνά τα 3.000 μ.-, η θερμοκρασία έχει μεγάλες αυξομειώσεις κατά τη διάρκεια ενός εικοσιτετραώρου. Η εναλλαγή αυτή στο μικροκλίμα είναι ο λόγος που ετούτη η χώρα έχει χιλιάδες διαφορετικά είδη δέντρων και φυτών, πουλιών και θηλαστικών - κάποια γηγενή.

Είναι βέβαιο ότι χρειάζονται αρκετές μέρες για να μπορέσει ένας απαιτητικός ταξιδιώτης να χαρεί τις εμπειρίες που προσφέρει. Το δικό μας ταξίδι διήρκεσε έξι μέρες και επισκεφθήκαμε τρία από τα πιο αντιπροσωπευτικά μέρη της χώρας: το ηφαίστειο Arenal και το τροπικό δάσος της περιοχής, το ορεινό χωριό και το δάσος του Monteverde, καθώς και την παραλία και το Εθνικό Πάρκο Manuel Antonio στον Ειρηνικό ωκεανό.
Η πρωτεύουσα San José
Έφτασα αρκετές ώρες πριν από τη φίλη μου και βγήκα να γνωρίσω την πόλη του San José, πρωτεύουσα της Κόστα Ρίκα. Οι δρόμοι του ήταν γεμάτοι κόσμο, πλανόδιους πωλητές και μια σκεπαστή κεντρική αγορά, όπου πουλούσαν από φρούτα και λαχανικά, ψάρια, κρέας και συσκευασμένα τρόφιμα κάθε λογής μέχρι ρούχα, είδη για το σπίτι και παιχνίδια. Εκεί ήπια έναν εξαιρετικό εσπρέσο από φρεσκοαλεσμένους κόκκους ποικιλίας Arabica από το Τarrazu, που θεωρείται ο καλύτερος της χώρας. Από την εποχή της ανακάλυψης της Κόστα Ρίκα από τον Κολόμβο μέχρι περίπου το 1800 οι συναλλαγές γίνονταν με κόκκους καφέ, γεγονός που καταδεικνύει την αξία αυτού του υπέροχου φυτού.

Χάρηκα πολύ την επίσκεψή μου στο Pre-Colombian Gold Museum, ένα υπόσκαφο κτίριο με ευρήματα από την προϊστορική περίοδο της χώρας, από χαλκό και χρυσό, τα οποία αναπαριστούν κυρίως ζώα, όπως βατράχους και πουλιά, που θεωρούνταν ιερά και χρησίμευαν για θρησκευτικές και θεραπευτικές τελετές από σαμάνους ιερείς. Έμαθα ότι η Κόστα Ρίκα δεν είχε ποτέ κάποιον μεγάλο αρχαίο πολιτισμό -όπως οι Αζτέκοι του Μεξικού ή οι Μάγια της υπόλοιπης Κεντρικής Αμερικής- παρά μόνο οκτώ μικρές γηγενείς φυλές, οι οποίες υπάρχουν ακόμη και διατηρούν τη διάλεκτο και τον τρόπο ζωής τους, ενώ οι εκτάσεις όπου ζουν είναι προστατευμένες από το κράτος και την UNESCO.

Το San José δεν έχει πολλά αξιοθέατα. Αυτό που αξίζει να δείτε είναι το εξαιρετικής αρχιτεκτονικής Εθνικό Θέατρο, όπου ανεβαίνουν υψηλής ποιότητας παραστάσεις. Το εσωτερικό του είναι εξίσου επιβλητικό και διαθέτει ένα υπέροχο καφέ, που είναι επισκέψιμο κατά τη διάρκεια της μέρας.

Η φίλη μου έφτασε αργά την ίδια μέρα, οπότε το βράδυ μας στην πόλη πέρασε απλά, με ένα ήσυχο δείπνο και ξεκούραση, διότι την επομένη είχαμε πολύ πρωινή αναχώρηση.
Εθνικό Πάρκο Arenal και Zip Lining
Η πρώτη μας στάση είναι δύο ώρες μακριά από το San José, στη La Fortuna, μια μικρή πόλη κάτω από το ηφαίστειο Arenal. Η περιοχή είναι από τις πιο τουριστικές της χώρας, καθώς από εδώ ξεκινά η διαδρομή για το διάσημο ηφαίστειο της Κόστα Ρίκα και το ομώνυμο τροπικό δάσος. Το ηφαίστειο είναι ένα από τα έξι της χώρας που θεωρούνται ακόμα ενεργά. Οι ντόπιοι αναφέρονται συχνά στην έκρηξη του 1968, όπου σκοτώθηκαν 89 άνθρωποι, εκατοντάδες ζώα και άλλαξε η μορφολογία του μέρους.

Η πεζοπορία στο Εθνικό Πάρκο Arenal ξεκινά από τη δυτική πλευρά του ηφαιστείου, ακολουθώντας ένα μονοπάτι που διασχίζει το δάσος και περνά από μια περιοχή καλυμμένη με λάβα. Και τι δεν αντικρίζουμε σε αυτή τη διαδρομή: βραδύποδες να κοιμούνται πάνω στα δέντρα, μαϊμούδες να πηδούν από το ένα κλαδί στο άλλο, καφεόδεντρα και κακαόδεντρα, θάμνους ανανά, τεράστια πετρώματα από λάβα και χιλιάδες διαφορετικά είδη φυτών και δέντρων, όλα τροπικά και άγνωστα σ' εμάς. Από την κορυφή του λόφου βλέπουμε με κάποια δυσκολία, λόγω βροχής, το ηφαίστειο και τη λίμνη του Arenal στους πρόποδες του ηφαιστείου. Εδώ ο καιρός αποτελεί πάντα ένα στοίχημα, καθώς μπορεί να αρχίσει να βρέχει ξαφνικά και τα σύννεφα να κατέβουν χαμηλά, μειώνοντας αισθητά την ορατότητα.

Επιστρέφοντας στα πεδινά, σταματάμε στην περιοχή Tabacon, όπου τα θερμά λουτρά είναι πολύ δημοφιλή και η φύση γύρω συγκλονιστική. Περνάμε όλο το απόγευμα βουτώντας στις φυσικές ζεστές πηγές, που είναι άφθονες, ως αποτέλεσμα της ηφαιστειακής δραστηριότητας της περιοχής.

Την επομένη διασχίζουμε σχεδόν τρία χιλιόμετρα εντυπωσιακού δάσους πάνω σε οκτώ διαφορετικές γραμμές, δεμένες με σχοινιά και κρεμασμένες από συρματόσχοινα, απόλυτα ασφαλείς. Τι πιο διασκεδαστικό από το να πετάς πάνω από το τροπικό δάσος και να παριστάνεις ότι είσαι ο Ταρζάν. Κάτω από τα πόδια μας, σε βάθος πολλών μέτρων, απλώνεται το ασύλληπτο οικοσύστημα που αποτελεί το τροπικό δάσος. Ακόμη και με τη βροχή, η εμπειρία είναι συγκλονιστική.
Ανάβαση στο Monteverde
Η Κόστα Ρίκα δεν φημίζεται για το οδικό της δίκτυο, οπότε, για να κόψουμε δρόμο, φτάνουμε οδικώς μέχρι την όχθη της τεχνητής λίμνης Arenal -η οποία αποτελεί έναν εκπληκτικό υδροβιότοπο-, τη διασχίζουμε με βαρκάκι και συνεχίζουμε με λεωφορείο προς το ορεινό Monteverde. Διανύσαμε μια διαδρομή τριών ωρών, η οποία, αν κινούμασταν περιμετρικά της λίμνης, θα διαρκούσε τουλάχιστον έξι.

Ανεβαίνοντας προς το Monteverde, που ξεπερνά τα 1.400 μ. υψόμετρο, νιώθουμε το κλίμα να αλλάζει. Η τροπική υγρασία μειώνεται και η θερμοκρασία πέφτει αισθητά. Το δάσος χάνεται μέσα στα σύννεφα. Διασχίζουμε το περίφημο Cloud Forest μέσα από χωμάτινα μονοπάτια και κρεμαστές γέφυρες, μια μοναδική αίσθηση αιώρησης ανάμεσα στα πανύψηλα δέντρα. Από κάποια σημεία του μπορούμε να δούμε τον Ειρηνικό ωκεανό στο βάθος. Τα είδη πουλιών που συναντάμε είναι εντυπωσιακά, μερικά από τα οποία γηγενή. Είναι παράδεισος για όσους ασχολούνται με την παρατήρηση πουλιών. Λέγεται, επίσης, ότι από την περιοχή έγινε η αρχή για το σημαντικό οικοτουριστικό κίνημα που έχει εξαπλωθεί παντού στη χώρα. Κι αν συμπεράνω από τις μηδαμινές συσκευασίες μιας χρήσης που συναντήσαμε, την έλλειψη κλιματιστικών στα ξενοδοχεία (είχαν ανεμιστήρες οροφής) και τα φυσικά υλικά δόμησης στα σπίτια και στα ξενοδοχεία, είναι προφανές ότι η προστασία του περιβάλλοντος αποτελεί εδώ τρόπο ζωής.
Manuel Antonio, εθνικό πάρκο
Η κατάβαση από το βουνό στη θάλασσα είναι μια ξεχωριστή εμπειρία. Ο χωματόδρομος είναι γεμάτος πέτρες και καταλαβαίνουμε το νόημα της έκφρασης "κοσταρικανό μασάζ", που σημαίνει την αίσθηση που νιώθεις όταν το αυτοκίνητο κινείται πάνω σε ανώμαλο οδόστρωμα. Το τοπίο και το κλίμα αλλάζουν ταχύτατα. Από τους ορεινούς κατάφυτους όγκους βρισκόμαστε δίπλα στη θάλασσα. Κάνουμε μια στάση πάνω στον αυτοκινητόδρομο, στην Crocodile Bridge, για να δούμε τους κροκόδειλους μέσα στο ποτάμι που κυλάει από κάτω. Αν τους ρίξεις φαγητό, τρέχουν όλοι μαζί με εντυπωσιακή ταχύτητα. Η διαδρομή μέχρι το Manuel Antonio είναι μακρά, γι' αυτό κάνουμε ένα ακόμα διάλειμμα στη Hermosa. Μια παραλία με χιλιόμετρα σκουρόχρωμης άμμου και τροπική βλάστηση μέχρι την ακτή.

Το μικρό χωριό Manuel Antonio, πλάι στο ομώνυμο εθνικό πάρκο, έχει δημιουργηθεί ειδικά για να εξυπηρετεί τους τουρίστες. Ξεκινάμε την περιήγησή μας στο περίφημο Εθνικό Πάρκο Manuel Antonio, ένα τοπίο αυθεντικής άγριας ομορφιάς, γεμάτο πουλιά και ζώα. Στο τέλος του περιπάτου μας φτάνουμε στην παραλία του Manuel Antonio: έναν μικρό κόλπο με εντυπωσιακά γαλάζια νερά και τροπική βλάστηση. Εδώ κολυμπούν όχι μόνο οι τουρίστες, αλλά και οι ντόπιοι, ειδικά οικογένειες με παιδιά, διότι τα νερά είναι ήρεμα, καθαρά και προστατευμένα. Το περιοδικό Condé Nast Traveller τη συγκαταλέγει στις καλύτερες παραλίες του κόσμου.
Βόλτα με καταμαράν

Κρουαζιέρα με καταμαράν στο Manuel Antonio.(Φωτογραφία: Shutterstock)

Αν και ακούγεται τουριστική, η βόλτα με το καταμαράν είναι εξαιρετική. Ξεκινώντας από τη μαρίνα Pez Vela, σε απόσταση δέκα λεπτών από το Manuel Antonio, αφήνουμε πίσω μας την ακτή και ανοιγόμαστε στη θάλασσα. Η ακτογραμμή φαίνεται μαγευτική, το τροπικό δάσος φτάνει έως το νερό, πουλιά πετούν παντού και το κρώξιμό τους είναι το μόνο που ακούγεται. Η μέρα είναι υπέροχη και ο ουρανός πεντακάθαρος. Προσοχή, το αντηλιακό είναι απαραίτητο, διότι ο ήλιος είναι πολύ δυνατός, καθώς βρισκόμαστε κοντά στον Ισημερινό.

Ένα ζευγάρι φάλαινες φαίνονται από μακριά. Το καταμαράν τις πλησιάζει προσεκτικά, χαμηλώνει τις μηχανές και εμείς αφηνόμαστε στη μαγεία του θεάματος, καθώς τα υπέροχα κήτη κολυμπούν δίπλα μας για λίγα λεπτά. Πλησιάζοντας πάλι την ακτή, βρίσκουμε το ιδανικό σημείο για βουτιές με μάσκα. Η θερμοκρασία του νερού είναι τέλεια. Γύρω μας, μια πανδαισία χρωμάτων και σχημάτων από τα εκατοντάδες ψάρια, αλλά και μια θαλάσσια χελώνα.
Θαλάσσιο καγιάκ
Έπειτα από ένα δίωρο πλεύσης, η φίλη μου και εγώ αισθανόμαστε ότι δεν έχουμε χορτάσει αυτόν εδώ τον παράδεισο, οπότε αποφασίζουμε να νοικιάσουμε θαλάσσια καγιάκ για να συνεχίσουμε τη βόλτα μας. Ο Χένρι, ο ντόπιος οδηγός μας, μας οδήγησε σε μια ήρεμη παραλία, όπου το κύμα ξέβραζε στη στεριά μικρά κομμάτια από κοράλλια. Οι ντόπιοι μαζεύονταν εκεί τα απογεύματα με τα παιδιά τους για τη βουτιά της ημέρας. Επιστρέφοντας, απολαύσαμε ένα συγκλονιστικό ηλιοβασίλεμα και μια ηρεμία που έμοιαζε απόκοσμη. Αν μπορούσα να ξεχωρίσω μια στιγμή από όλο τα ταξίδι, νομίζω ότι θα ήταν αυτό το τελευταίο απόγευμα.

Έτοιμες πια να αναχωρήσουμε, κι αυτό που αντηχεί στα αυτιά μας είναι το "Pura Vida", ένας χαιρετισμός που οι Κοσταρικανοί απευθύνουν σε όλους σαν υπενθύμιση ότι "η ζωή είναι ωραία, παρά τις αλλαγές του καιρού και τα προβλήματα". Το "Pura Vida" είναι η εμπειρία της χώρας αυτής συμπυκνωμένη σε δύο λέξεις, οι οποίες σφυρίζουν στα αυτιά σου σε ολόκληρο το μακρινό ταξίδι της επιστροφής.

ΜΕΤΑΒΑΣΗ

* Ταξιδέψαμε με Swissair μέσω Ζυρίχης. Ενδεικτικό κόστος για τα τέλη Νοεμβρίου: 1.226 ευρώ.
ΔΙΑΜΟΝΗ
* Studio Hotel (costaricastudiohotel.com, από 68 ευρώ με πρωινό). Στο προάστιο Santa Ana, κοντά στο αεροδρόμιο του San José και στην πόλη. Ενδιαφέρουσα διακόσμηση με έργα τέχνης Κοσταρικανών καλλιτεχνών.
* Arenal Springs Resort (hotelarenalspring.com, από 141 ευρώ με πρωινό). Στη La Fortuna, 20 λεπτά από το ηφαίστειο Arenal. Διαθέτει 46 junior suites αποικιακής αισθητικής με θέα το ηφαίστειο, εστιατόρια, πισίνα, θερμά λουτρά και υπαίθριο ντεκ για γιόγκα.
* Hotel Belmar (hotelbelmar.net, από 156 ευρώ με πρωινό). Στο βουνό Monteverde, πολύ κοντά στο πάρκο Cloud Forest. Είναι χτισμένο με φυσικά υλικά και έχει υπέροχη θέα στο δάσος. Έχει βραβευτεί με πέντε επίπεδα βιωσιμότητας και λειτουργεί με πλήρη οικολογική συνείδηση για πάνω από 30 χρόνια. Διαθέτει υπαίθριο τζακούζι, προσφέρει συνεδρίες γιόγκα και έχει ένα καταπληκτικό εστιατόριο.
* Hotel Shana Residence & Spa (shanahotel.com, από 162 ευρώ με πρωινό).Βρίσκεται δίπλα στο Εθνικό Πάρκο Manuel Antonio και έχει άμεση πρόσβαση στην παραλία μέσα από μονοπάτι. Στους κήπους του κυκλοφορούν μαϊμούδες και πρέπει να είστε ιδιαίτερα προσεκτικοί με τα υπάρχοντά σας, διότι παραμονεύουν να... βουτήξουν τα πάντα.
ΦΑΓΗΤΟ
Στα πιο τουριστικά μέρη το φαγητό μοιάζει με Tex-Mex: περιλαμβάνει τορτίγιες από καλαμπόκι, μαύρα φασόλια, ρύζι και μοσχάρι ή κοτόπουλο. Στην Κόστα Ρίκα, όμως, δίνουν έμφαση και στο ψάρι, το οποίο υπάρχει άφθονο. Εάν σας αρέσει το σεβίτσε -ωμό ψάρι "ψημένο" σε χυμό λάιμ και σερβιρισμένο με ψιλοκομμένο κρεμμύδι και φρέσκο κόλιανδρο-, εδώ θα το βρείτε στα περισσότερα εστιατόρια και είναι πολύ καλό. Ιδιαίτερα διαδεδομένες εδώ είναι οι μπανάνες platano (μπανάνα φαρδιά με πράσινη φλούδα), τις οποίες κάνουν τηγανητές και τις σερβίρουν ως γαρνιτούρα σε πολλά πιάτα. Μην παραλείψετε να δοκιμάσετε gallo pinto, το παραδοσιακό πρωινό της χώρας, με ρύζι, μαύρα φασόλια και τηγανίτες από καλαμπόκι. Ακόμα ένα πιάτο που θα δείτε παντού είναι το casado: ρύζι και φασόλια με συνοδεία κρέας της επιλογής σας (κοτόπουλο, μοσχάρι, χοιρινό ή ψάρι) και τηγανητή μπανάνα platano.

* Don Rufino (donrufino.com) στη La Fortuna. Παραδοσιακές γεύσεις της Κόστα Ρίκα, αλλά με πιο διεθνή προσέγγιση. Εξαιρετικό φαγητό, απλό περιβάλλον, φιλικό προσωπικό.
* Το πρωινό και το δείπνο στο εστιατόριο του ξενοδοχείου Belmar στο Monteverde (hotelbelmar.net) ήταν μοναδικά, όπως και η θέα στο δάσος από τη βεράντα του υπέροχη.
* Στο Manuel Antonio δοκιμάσαμε το Rafaeles Las Terrazas (facebook.com/raphaelsterraza). Το φαγητό του ήταν ένα ποίημα και η εξυπηρέτηση πολύ εγκάρδια. Αγαπημένο στέκι των ντόπιων.

# data[].attributes.attachment_link.keywords[]
«καθημερινεσ εκδοσεισ»

# data[].attributes.attachment_link.title
Κόστα Ρίκα: Η ζωή είναι ωραία | Η ΚΑΘΗΜΕΡΙΝΗ

# data[].attributes.attachment_link.description
Η "πατρίδα" των οικολόγων είναι η πιο φιλειρηνική χώρα της Λατινικής Αμερικής. Στον τροπικό παράδεισο της "Πλούσιας Ακτής", οι κάτοικοι εκτιμούν και απολαμβάνουν την κάθε μέρα. "Pura Vida"! Όλα ξεκίνησαν από την ιδέα που είχε η παιδική μου φίλη Άννα, μόνιμη κάτοικος Νέας Υόρκης, να βρεθούμε κάπου στον κόσμο τις μέρες της εθνικής αργίας για την Ημέρα των Ευχαριστιών, στα τέλη Νοεμβρίου.

# data[].attributes.headline
Οι ελληνικές πόλεις της Κόστα Ρίκα. 

# data[].attributes.subject
Οι ελληνικές πόλεις της Κόστα Ρίκα. 

# data[].attributes.body
Η Κόστα Ρίκα είναι μία από τις φιλελληνικές χώρες παγκοσμίως. Οι πολίτες γνωρίζουν πάρα πολλά για την αρχαία Ελλάδα την ελληνική μυθολογία αλλά και τη σύγχρονη ελληνική ιστορία....

Grecia , Atenas και Esparta

Διαβάστε όλο το άρθρο: http://www.mixanitouxronou.gr/ellinikes-polis-tis-kosta-rika-grecia-apoteli-tin-protevousa-tou-omonimou-nomou/

# data[].attributes.attachment_link.title
COSTA RICA TRAVEL DOCUMENTARY  | 4x4 Road Trip

# data[].attributes.headline
Οικολογικός παράδεισος

# data[].attributes.subject
Οικολογικός παράδεισος

# data[].attributes.body
Έχει βραβευτεί από το Ο.Η.Ε. με το βραβείο The champion of earth

# data[].attributes.attachment_link.title
Costa Rica: Pura Vida - wildlife diversity documentary, Living Zoology film studio

# data[].attributes.body
Χαρούμενοι άνθρωποι, χαρούμενη μουσική!

# data[].attributes.attachment_link.title
Downtown San Jose Costa Rica Street Music

# data[].attributes.attachment_link.title
Costa Rican folk dance: El alboroto, Macarela, Juanas & Alegoría a la Bandera de Costa Rica

# data[].attributes.headline
10 λόγοι για να πας

# data[].attributes.subject
10 λόγοι για να πας

# data[].attributes.body
Για τη μαμά

# data[].attributes.attachment_link.readable_text
Οι διακοπές για πολλούς τελείωσαν, μία νέα εργασιακή χρονιά ξεκινά και το μέλλον φαντάζει μάλλον μελαγχολικό αυτή τη στιγμή. Το μυαλό ταξιδεύει.. "Κι αν τα παράταγα όλα; Κι αν τα μάζευα για Κόστα Ρίκα;"

Οι διακοπές για πολλούς τελείωσαν, μία νέα εργασιακή χρονιά ξεκινά και το μέλλον φαντάζει μάλλον μελαγχολικό αυτή τη στιγμή. Το μυαλό ταξιδεύει.. "Κι αν τα παράταγα όλα; Κι αν τα μάζευα για Κόστα Ρίκα;".

Ντόπιοι, κάτοικοι ή απλά ταξιδιώτες στην Κόστα Ρίκα, όλοι το φωνάζουν με ένα στόμα: Λατρεύουν αυτή τη χώρα!

Είναι η φύση, τα εξωτικά πουλιά, οι καταρράκτες και οι προδιαγραφές ανεμελιάς; Είναι η ατμόσφαιρα και η γοητεία μιας χώρας που καθόλου δε συνάδει με τα λίγο-πολύ συνηθισμένα πρότυπα της Κεντρικής Αμερικής;

Η Κόστα Ρίκα έχει εξελιχθεί όχι μόνο σε κορυφαίο ταξιδιωτικό προορισμό παγκοσμίως, αλλά και σε αγαπημένο τόπο μετακόμισης.

Για όσους αναζητούν ένα καταφύγιο, μια αλλαγή, μια στροφή προς ένα πιο "γήινο" και υγιή τρόπο ζωής.

Τι είναι τελικά αυτό που γοητεύει ανθρώπους από όλα τα μήκη και τα πλάτη του κόσμου τόσο πολύ, ώστε να μαζεύουν όλα τους τα υπάρχοντα και να ξεκινούν μια νέα ζωή σε έναν άγνωστο μακρινό τόπο;

ΤοTravelKiki παρουσιάζει δέκα από τους πιο σοβαρούς λόγους που εμπνέουν τον κόσμο να κάνει το μεγάλο βήμα - και ίσως κάνουν κι εσένα να σκεφτείς σοβαρά να παραιτηθείς από τη δουλειά σου και να κλείσεις one-way ticket για Κόστα Ρίκα!

1. Η φύση στα (πολύ) Καλύτερά της

Δε θα ήταν υπερβολή εάν ισχυριζόμασταν ότι η Κόστα Ρίκα είναι ολόκληρη ένα θαύμα της φύσης. Επικά ενεργά ηφαίστεια δημιουργούν ευεργετικά θερμά λουτρά που μπορείς να απολαμβάνεις με τις ώρες.Ψηλές βουνοκορφές ό,τι πρέπει για αναρρίχηση, με εκλεκτή ανταμοιβή τη θέα σε Ατλαντικό και Ειρηνικό!

Οι ακτές; Απέραντες, διάσπαρτες με μαγευτικές παραλίες. Η επαφή με τη φύση; Μοναδική και αναπόφευκτη! Άλλωστε μιλάμε για μία χώρα που ενώ καταλαμβάνει μόλις το 0.03% της επιφάνειας της γης, περιλαμβάνει το 6% της συνολικής χλωρίδας και πανίδας της!

2. Σύστημα Υγείας Ποιοτικό, Αποτελεσματικό και Φθηνό

Είναι κοινό μυστικό: Το σύστημα υγείας στην Κόστα Ρίκα λειτουργεί και με το παραπάνω. Η ιατροφαρμακευτική περίθαλψη παρέχεται σε όλους τους πολίτες της χώρας δωρεάν, ενώ οι κάτοικοι εισάγονται στο εθνικό σύστημα υγείας πληρώνοντας μόνο ένα μικρό αντίτιμο. Για την ακρίβεια, ευπρόσδεκτοι είναι όλοι, ακόμη και οι τουρίστες! Και σημειώνουμε ότι τα νοσοκομεία της πρωτεύουσας συγκαταλέγονται ανάμεσα στα καλύτερα του κόσμου.

3. Ευχάριστο Κλίμα Όλο το Χρόνο

Η Κόστα Ρίκα εμφανίζει δύο διακριτές περιόδους υγρασίας και ξηρασίας (μη υγρασίας θα ήταν πιο σωστός όρος) στο μεγαλύτερο τμήμα της. Η διαφορά αυτή όμως δεν είναι σε καμία περίπτωση ακραία, με τις θερμοκρασίες να παραμένουν σε επίπεδα ανάμεσα στους 20 και στους 30º C και την ηλιοφάνεια να κυριαρχεί σχεδόν κάθε μέρα. Ιδανικός καιρός για υπαίθριες, αθλητικές και φυσιολατρικές δραστηριότητες όλο το χρόνο!

4. Ασφάλεια

Ανεξάρτητα από το τι μπορεί να έχεις ακούσει, η εγκληματικότητα στην Κόστα Ρίκα είναι ελάχιστη - για την ακρίβεια, θεωρείται η ασφαλέστερη χώρα της Λατινικής Αμερικής. Μόνη εξαίρεση αποτελούν οι μικροκλεψιές (όπως και παντού), όμως και αυτές περιορίζονται στα πλαίσια των ασυνόδευτων ή ξεκλείδωτων αντικειμένων/αυτοκινήτων/σπιτιών.

5. Υγιής Τρόπος Ζωής..

Οι επιλογές γευμάτων είναι περιορισμένες σε σχέση με ό,τι έχεις συνηθίσει. Μη σκεφτείς ότι είναι δύσκολο να βρεις τα υλικά που επιθυμείς για να μαγειρέψεις το αγαπημένο σου φαγητό. Σκέψου όμως ότι δε θα βρεις, για παράδειγμα, αλυσίδες γνωστών εστιατορίων fast food.

Η διατροφή στην Κόστα Ρίκα περιστρέφεται γύρω από - τι άλλο; - τη φύση: Φρούτα και λαχανικά, τρόφιμα λιγότερο επεξεργασμένα και φρέσκα προϊόντα. Η διατροφή αυτή σε συνδυασμό με την άσκηση που σίγουρα θα ενταχθεί στην καθημερινότητά σου (και δεν εννοούμε το γυμναστήριο), θα φέρει εγγυημένα αποτελέσματα στο μεταβολισμό σου, αλλά και στην ευρύτερη υγεία και ευεξία σου!

6. .. και με Χαμηλό Κόστος

Από τα ενοίκια και την αγορά ακινήτων, την ενέργεια - 90% της οποίας προέρχεται από ανανεώσιμες πηγές - έως την τιμή βασικών αγαθών και τα καθημερινά έξοδα, το κόστος ζωής στην Κόστα Ρίκα είναι χαμηλό, προσιτό και δελεαστικό!

7. Σταθερή Κυβέρνηση - Σταθερή Οικονομία

Η Κόστα Ρίκα είναι ένα έθνος ειρηνικό. Ποια η μεγαλύτερη απόδειξη για αυτό, από το γεγονός ότι δε διαθέτει στρατό! Το 1948 η κυβέρνηση της χώρας αποφάσισε να διαλύσει τον εθνικό στρατό, διοχετεύοντας τους πόρους της σε πιο σημαντικούς και ουσιαστικούς τομείς, όπως η παιδεία (βλέπε παρακάτω) και η υγεία (βλέπε παραπάνω). Αποτέλεσμα; Η Κόστα Ρίκα δεν έχει εχθρούς και συνιστά μία από τις πιο σταθερές δημοκρατικές δυνάμεις του κόσμου. Ζηλεύεις;

8. Ευγένεια, Παιδεία, Γενναιοδωρία: Βασικοί Πυλώνες της Τοπικής Κουλτούρας

Οι Ticos είναι γνωστοί για τη φιλοξενία τους. Δεν εννοούμε την υπερβολική, στα όρια της δουλοπρέπειας ευγένεια που θα συναντήσεις σε μεγάλους τουριστικούς προορισμούς. Η φιλοξενία των Κοσταρικανών πηγάζει από την ευγένεια και το ήρεμο πνεύμα που τους χαρακτηρίζει γενικότερα.

Οι Ticos αγαπούν τη φύση, την αρμονία και τη δημιουργικότητα, πολύ απλά γιατί αυτό ξέρουν να κάνουν - κανείς δεν τους έμαθε το αντίθετο. Ζώντας σε άμεση επαφή με τη φύση, από μικροί εξοικειώνονται και αποκτούν βασικές γνώσεις γεωπονίας, ζωολογίας και φαρμακευτικής, αντικείμενα-μυστήριο στον υπόλοιπο κόσμο. Όλα αυτά, επειδή τίποτα δεν είναι τυχαίο, έρχεται να συμπληρώσει η πρόνοια παιδείας για όλους. Στην Κόστα Ρίκα η παιδεία είναι υψηλού επιπέδου, ενώ τα ποσοστά αναλφαβητισμού είναι μηδαμινά, με το 95% του πληθυσμού να γνωρίζει ανάγνωση και γραφή.

9. Φύση, Άσκηση και.. Αδρεναλίνη

Μονοπάτια για πεζοπορία, ποτάμια για kayaking και rafting, κύματα για surfing, βράχοι για diving, σημεία για bungee jumping και γενικά κάθε είδους -ing που μπορείς να φανταστείς, η Κόστα Ρίκα θα δραστηριοποιήσει ακόμα και τους πιο τεμπέληδες από εμάς!

10. Pura Vida!

"Pura Vida", η φράση-μότο των Ticos που περιέχει μέσα της όλη την κοσμοθεωρία αυτών που κατοικούν στη μοναδική αυτή χώρα. Κατά λέξη σημαίνει "Αγνή Ζωή", δεν είναι όμως μια απλή φράση, αλλά περισσότερο μια στάση ζωής. Όταν οι Ticos αναφωνούν "Pura Vida!" υπενθυμίζουν στο συνομιλητή, σε εσένα, σε εμένα, αλλά και στον ίδιο τους τον εαυτό ότι η ζωή είναι όμορφη και πρέπει να την αντιμετωπίζουμε με ηρεμία, ενσυναίσθηση και ευγνωμοσύνη!

Αυτοί δεν είναι ικανοί (και αναγκαίοι) λόγοι για να σε βάλουν σε πειρασμό;

Μια τέτοια μεγάλη απόφαση σίγουρα δεν είναι παίξε-γέλασε, αξίζει όμως τουλάχιστον να βάλεις αυτόν τον προορισμό στην ταξιδιωτική λίστα σου!

Tip: Η καλύτερη περίοδος για να επισκεφθείς την Κόστα Ρίκα είναι το διάστημα από το Νοέμβριο έως και τον Απρίλιο! Μήπως να ξεκινήσεις εκείνον τον κουμπαρά που λέγαμε;

Άρχισε από τώρα λοιπόν να αναζητάς φθηνά αεροπορικά εισιτήρια για Κόστα Ρίκα, να σκανάρεις πάσης φύσεως αεροπορικά νέα και προσφορές εξωτερικού και.. πού ξέρεις;!

# data[].attributes.attachment_link.title
10 Λόγοι για να παραιτηθείς τώρα και να πας στην Κόστα Ρίκα!

# data[].attributes.attachment_link.description
Οι διακοπές για πολλούς τελείωσαν, μία νέα εργασιακή χρονιά ξεκινά και το μέλλον φαντάζει μάλλον μελαγχολικό αυτή τη στιγμή. Το μυαλό ταξιδεύει.. "Κι αν τα παράταγα όλα; Κι αν τα μάζευα για Κόστα Ρίκα;" Οι διακοπές για πολλούς τελείωσαν, μία νέα εργασιακή χρονιά ξεκινά και το μέλλον φαντάζει μάλλον μελαγχολικό αυτή τη στιγμή.

# data[].attributes.body
Η Λατινική Αμερική πριν το Χριστόφορο Κολόμβο